11. St-78/2015
	-2-	11. St-78/2015


[bookmark: _GoBack][image: ]
				               
REPUBLIKA HRVATSKA
TRGOVAČKI SUD U SPLITU             			      
Split, Sukoišanska 6
U   I M E   R E P U B L I K E   H R V A T S K E
R J E Š E NJ E
	Trgovački sud u Splitu, po stečajnoj sutkinji Ani Golub Gruić, povodom prijedloga predlagatelja FINANCIJSKE AGENCIJE, Regionalni centar Split, Mažuranićevo šetalište 24b, za pokretanje stečajnog postupka nad dužnikom MEREC d.o.o. Split, Kvaternikova 31, OIB: 16913764753, dana 18. travnja 2016. godine 
r i j e š i o   j e                                               
 I. Određuje se nastavak ovog postupka.
II. Odbacuje se prijedlog za pokretanje stečajnog postupka nad dužnikom MEREC d.o.o. Split, Kvaternikova 31, OIB: 16913764753.
Obrazloženje
Financijska agencija, Regionalni centar Split podnijela je ovom sudu dana 3. lipnja 2015. godine prijedlog za pokretanje stečajnog postupka nad dužnikom MEREC d.o.o. Split, Kvaternikova 31, OIB: 16913764753.
Provjerom u stečajnoj pisarnici ovog suda utvrđeno je da je kod ovog suda već ranije, dana 24. listopada 2014. godine pod poslovnim brojem St-161/2014 zaprimljen prijedlog Alpe – Adria poslovodstvo d.o.o. Zagreb za otvaranje stečajnog postupka nad istim dužnikom (Merec d.o.o. Split), slijedom čega je ovaj sud rješenjem 11. St-78/2015 od 8. srpnja 2015. godine utvrdio prekid postupka u ovoj pravnoj stvari do pravomoćnosti odluke u predmetu St-161/2014 i to u smislu odredbi čl. čl. 213. u vezi s čl. 12. Zakona o parničnom postupku (Narodne novine br. 53/91, 91/92, 112/99, 88/01, 117/03, 88/05, 2/07, 84/08, 96/08, 123/08, 57/11, 148/11 i 25/13 dalje ZPP-a) te čl. 6. Stečajnog zakona ("Narodne novine" br. 44/96, 29/99, 129/00, 123/03, 82/06, 116/10, 25/12 i 133/12, dalje: SZ).

Uvidom u predmet ovog suda 14. St-161/2014 utvrđeno je da je rješenjem od 14. ožujka 2016. godine otvoren stečajni postupak nad dužnikom Merec d.o.o. Split. Navedeno rješenje je postalo pravomoćno dana 31. ožujka 2016. godine.

Budući je pravomoćnim rješenjem ovog suda poslovni broj 14. St-161/2014 od 14. ožujka 2016. godine otvoren stečajni postupak nad dužnikom Merec d.o.o. Split, to je stoga prijedlog za otvaranje stečajnog postupka u ovom predmetu valjalo odbaciti jer se nad istim dužnikom ne mogu istovremeno voditi dva stečajna postupka. Naime, stečajni postupak je postupak generalne ovrhe koji se provodi nad ukupnom imovinom stečajnog dužnika, a stečajnom zapljenom obuhvaćena je cjelokupna dužnikova imovina radi čega nad jednim stečajnim dužnikom (nad imovinom) nije moguće voditi više istovremenih insolvencijskih postupaka. Prethodno tome, ovaj postupak je trebalo najprije nastaviti, jer je isti prekinut rješenjem br. 11. St-78/2015 od 8. srpnja 2015. godine.

Slijedom svega naprijed navedenog, a sukladno odredbama čl. 215. st. 3. i 4. ZPP-a u vezi s čl. 6. te čl. 42. st. 1. SZ-a, odlučeno je kao u toč. I. i II. izreke ovog rješenja.

U Splitu, 18. travnja 2016. godine
 
SUTKINJA
ANA GOLUB GRUIĆ




POUKA O PRAVNOM LIJEKU:
Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske, putem ovog suda, u 3 istovjetna primjerka, u roku od 8 dana od dana dostave  rješenja.


DNA:
-  podnositelju zahtjeva – FINA, RC Split
-  mrežna stranica e-Oglasna ploča sudova
-  spis

